ai4bharat/Pralekha huggingface dataset:
रेल्वे मंत्रालय
सणासुदीच्या काळात प्रवाशांचा सुरळीत आणि आरामदायी प्रवास सुनिश्चित करण्यासाठी भारतीय रेल्वेकडून अतिरिक्त 32 विशेष सेवा घोषित
179 विशेष सेवा यापूर्वी घोषित करण्यात आल्या असून एकूण 211 विशेष सेवेच्या 2561 फेऱ्या होणार
देशभरातील प्रमुख स्थळांना रेल्वे मार्गांशी जोडण्यासाठी विशेष गाड्या
नवी दिल्ली, 18 ऑक्टोबर 2022
सध्या सुरू असलेल्या या सणासुदीच्या काळात, रेल्वे प्रवाशांच्या सोयीसाठी आणि प्रवाशांची अतिरिक्त गर्दी कमी करण्यासाठी, भारतीय रेल्वे यावर्षी छठ पूजेपर्यंत 211 विशेष गाड्यांच्या  2561 फेऱ्या चालवत आहे.दरभंगा, आझमगढ, सहरसा, भागलपूर, मुझफ्फरपूर, फिरोजपूर, पटणा, कटिहार आणि अमृतसर इत्यादी रेल्वे मार्गांशी देशभरातील प्रमुख स्थळांना जोडण्यासाठी विशेष गाड्यांची योजना आखण्यात आली आहे.भारतीय रेल्वेने या सणासुदीच्या काळात प्रवाशांसाठी सुरळीत आणि आरामदायी प्रवास सुनिश्चित करण्यासाठी अतिरिक्त 32 विशेष सेवा घोषित केल्या आहेत, तर 179 विशेष सेवा यापूर्वी घोषित करण्यात आल्या होत्या.. 
|
|
S.NO.
|
|
Rly.
|
|
NO. OF SPL. 
|
|
NO. OF TOTAL TRIPS
|
|
1
|
|
CR
|
|
10
|
|
132
|
|
2
|
|
ECR
|
|
10
|
|
176
|
|
3
|
|
ECOR
|
|
6
|
|
94
|
|
4
|
|
ER
|
|
14
|
|
108
|
|
5
|
|
NR
|
|
44
|
|
367
|
|
6
|
|
NCR
|
|
9
|
|
227
|
|
7
|
|
NER
|
|
3
|
|
44
|
|
8
|
|
NFR
|
|
4
|
|
64
|
|
9
|
|
NWR
|
|
7
|
|
257
|
|
10
|
|
SR
|
|
11
|
|
56
|
|
11
|
|
SER
|
|
4
|
|
22
|
|
12
|
|
SCR
|
|
35
|
|
271
|
|
13
|
|
SWR
|
|
23
|
|
386
|
|
14
|
|
WCR
|
|
7
|
|
26
|
|
15
|
|
WR
|
|
24
|
|
331
|
|
|
|
G.TOTAL
|
|
211
|
|
2561
आसन अडवणे , जास्तीचे भाडे वसूल करणे आणि दलाली इत्यादी गैरप्रकारांवर काटेकोर नजर ठेवली जात आहे. अनारक्षित डब्यांमध्ये प्रवाशांचा सुव्यवस्थित प्रवेश सुनिश्चित करण्यासाठी आरपीएफ कर्मचाऱ्यांच्या देखरेखीखाली टर्मिनस स्थानकांवर रांगा लावून गर्दी नियंत्रणासाठी उपाययोजना केल्या जात आहेत.
S.Patil/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 90
संरक्षण मंत्रालय
लष्कराच्या दक्षिण कमांडचे प्रमुख लेफ्टनंट जनरल जे एस नैन यांची नाशिक आणि देवळाली येथील स्कुल ऑफ आर्टिलरी , तोफखाना केंद्र  आणि लष्कराच्या कॉम्बॅट आर्मी एव्हिएशन ट्रेनिंग स्कूलला भेट
पुणे, 1 डिसेंबर 2021
लष्कराच्या दक्षिण कमांडचे प्रमुख लेफ्टनंट जनरल जे एस नैन यांनी आज 1 डिसेंबर 21 रोजी नाशिक आणि देवळाली येथील प्रशिक्षण केंद्रांना भेट दिली. यावेळी नाशिक रोड येथील तोफखाना केंद्राचे  प्रमुख ब्रिगेडियर ए रागेश यांनी या केंद्रामध्ये सर्व प्रकारच्या कोविड-19 प्रतिबंधक नियमांचे पालन करून सुरू असलेल्या प्रशिक्षण आणि प्रशासनविषयक उपक्रमांची त्यांना माहिती दिली. या केंद्रातील विविध प्रशिक्षण विभागामध्ये प्रशिक्षण घेणाऱ्या प्रशिक्षणार्थी आणि प्रशिक्षण अधिकाऱ्यांशी लष्कर कमांडरांनी संवाद साधला. अतिशय समर्पित वृत्तीने सर्व जण करत असलेल्या प्रयत्नांची त्यांनी प्रशंसा केली आणि या केंद्रातील प्रशिक्षणाचा उच्च दर्जा आणि प्रशासन व्यवस्था याबद्दल समाधान व्यक्त केले. अत्युच्च गुणवत्तेचा ध्यास घेऊन सदैव कार्यरत राहण्याची त्यांनी सर्व श्रेणीच्या कर्मचाऱ्यांना सूचना केली.
लष्कराच्या कॉम्बॅट आर्मी एव्हिएशन ट्रेनिंग स्कूलला दिलेल्या भेटीदरम्यान या संस्थेच्या प्रमुखांनी संस्थेमधील प्रशिक्षणासह विविध पैलूंची आर्मी कमांडरांना माहिती दिली. यावेळी त्यांच्या हस्ते उल्लेखनीय कामगिरी आणि कर्तव्याविषयीची समर्पित वृत्ती याबद्दल पात्र कर्मचाऱ्यांना प्रशंसा पत्रके देऊन सन्मानित करण्यात आले. हवाई प्रशिक्षण तळावरील सर्व श्रेणीच्या अधिकाऱ्यांशी संवाद करून या भेटीची सांगता झाली.
या दोन दिवसाच्या भेटीदरम्यान आर्मी कमांडरांनी स्कुल ऑफ आर्टिलरीला देखील भेट दिली आणि तेथील विविध प्रशिक्षण कार्यक्रम आणि प्रशासनविषयक कामकाजाचा आढावा घेतला.
M.Iyengar/S.Patil/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 132
माहिती आणि प्रसारण मंत्रालय
लंडन पुस्तक प्रदर्शनीत भारतीय पुस्तक दालनाचे उद्घाटन
नवी दिल्ली, 13 मार्च 2019
लंडन बुक फेअर मधे इंडिया पॅव्हेलियनचे माहिती आणि प्रसारण सहसचिव विक्रम सहाय आणि प्रकाशन विभागाच्या महासंचालक साधना राऊत यांनी उद्घाटन केले. लंडन ऑलिंपिया येथे 12 ते 14 मार्च या काळात हा पुस्तक मेळा भरला आहे. महात्मा गांधी यांच्या 150 व्या जयंतीवर, इंडिया पॅव्हेलियनमधे विशेष भर देण्यात आला आहे. ‘कलेक्टेड वर्क्स ऑफ महात्मा गांधी’ यांची डिजिटल आवृत्ती, संस्कृती, इतिहास आणि भारताचे लोकसाहित्य इंडिया पॅव्हेलियनमधे आहे. महात्मा गांधींचे जीवन, स्टॅच्यु ऑफ युनिटी यासह भारतातल्या आणखी महत्वाच्या बाबींविषयी संवादात्मक डिजिटल मिडीया अनुभव या पॅव्हेलियनमधे उपलब्ध आहे. ‘मेकींग ऑफ कलेक्टेड वर्क्स ऑफ महात्मा गांधी-मुद्रित आणि इलेक्ट्रॉनिक आवृत्ती’ या विषयावरचे चर्चासत्रही लंडन ऑलिंपियामध्ये आयोजित करण्यात आले आहे.
B.Gokhale/N.Chitale/P.Malandkar
(Visitor Counter : 143
संरक्षण मंत्रालय
लष्कर प्रमुख जनरल मनोज पांडे यांच्या उपस्थितीत देहराडून येथील भारतीय लष्करी अकादमीत पासिंग आऊट परेड
लष्करप्रमुख जनरल मनोज पांडे यांनी आज देहराडून येथील भारतीय लष्करी अकादमी  येथे कॅडेट्सच्या पासिंग आऊट परेडची पाहणी केली.
नियमित अभ्यासक्रमाचे 152 आणि तांत्रिक पदवी अभ्यासक्रमाचे 135, यात सात मित्र देशांतील 42 कॅडेट्स मिळून एकूण 374 कॅडेट्सनी भारतीय लष्करी अकादमी  मधून आपले प्रशिक्षण पूर्ण करून ते यशस्वीरित्या उत्तीर्ण झाले. यावेळी पासिंग आऊट झालेल्या जेंटलमन कॅडेट्सचे पालक आणि कुटुंबातील सदस्यांनीही या कार्यक्रमाला हजेरी लावली तसेच आपल्या पाल्यांना भारतीय सैन्यात कायमस्वरूपी नियुक्ती मिळाल्याच्या महत्त्वपूर्ण प्रसंगाचे साक्षीदार ठरलेल्या विधिवत पिपिंग समारंभातही त्यांनी सहभागी नोंदवला.
पासिंग आऊट परेड म्हणजे नेतृत्व, स्वयंशिस्त आणि युद्ध कलेचे प्रशिक्षण देणारी प्रमुख संस्था, आयएमए  च्या कठोर प्रशिक्षणाचा समारोप आहे. शस्त्रास्त्रांच्या क्षेत्रात प्राविण्य मिळवण्यासाठी आवश्यक बौद्धिक, नैतिक आणि शारीरिक गुणांचा इष्टतम विकास हा आयएमए मधील प्रशिक्षणाचा मुख्य उद्देश आहे. आयएमए मधील प्रशिक्षण देशभक्ती, चारित्र्य, गतिमानता, पुढाकार आणि समजूतदारपणा विकसित करते जे भारतीय सैन्यातील नेतृत्वाचा आधार आहे.
यावेळी लष्करप्रमुखांनी परेड कमांडर आणि सहभागी कॅडेट्सचे तसेच जवानांनी आत्मसात केलेले प्रशिक्षण आणि शिस्तीच्या उच्च दर्जाचे संकेत देणार्या मनमोहक आणि समन्वयित कवायती हालचालींचे कौतुक केले. लष्कराच्या भावी जवानांना उच्च दर्जाचे प्रशिक्षण दिल्याबद्दल त्यांनी भारतीय लष्करी अकादमी  मधील प्रशिक्षक आणि कर्मचारी यांचेही कौतुक केले.
रस्ते वाहतूक आणि महामार्ग मंत्रालय
रस्ते अपघातातील साक्षीदारांच्या संरक्षणासाठी
नवी दिल्ली, 15 जुलै 2019
रस्ते अपघातातल्या साक्षीदारांचा, मदत करणाऱ्यांचा चौकशीदरम्यान छळ होऊ नये यासाठी सर्वोच्च न्यायालयाच्या निर्देशानुसार रस्ते वाहतूक आणि महामार्ग मंत्रालयाने मार्गदर्शक सूचना जारी केल्या आहेत.
सर्वोच्च न्यायालयाने 30 मार्च 2016 च्या आदेशाद्वारे 12.05.2015 आणि 21.01.2016 या तारखांच्या मार्गदर्शक सूचनांना मान्यता दिली आहे.
रस्ते वाहतूक आणि महामार्ग मंत्री नितीन गडकरी यांनी आज राज्यसभेत लेखी उत्तरात ही माहिती दिली.
B.Gokhale/S.Kakade/P.Kor
(Visitor Counter : 72
राष्ट्रपती कार्यालय
पुण्यातील श्रीमती लक्ष्मीबाई दगडूशेठ हलवाई दत्त मंदिर ट्रस्टच्या शतकोत्तर रौप्य महोत्सवी वर्ष कार्यक्रमात राष्ट्रपती झाले सहभागी
राष्ट्रपतींच्या हस्ते लक्ष्मीबाई स्मृती पुरस्कार 2022 प्रदान
पुण्यातील श्रीमती लक्ष्मीबाई दगडूशेठ हलवाई दत्त मंदिर विश्वस्त मंडळाच्या 125 व्या शतकोत्तर रौप्य महोत्सवी वर्ष सोहळ्यात आज  राष्ट्रपती रामनाथ कोविंद यांनी सहभागी होत, समारंभाला संबोधित केले.
पुण्यातील गणपती मंदिर आणि दत्तात्रेय मंदिराच्या स्थापनेसाठी दगडूशेठ कुटुंबीयांच्या योगदानाची राष्ट्रपतींनी यावेळी प्रशंसा केली. गणेशोत्सव साजरा करण्यामध्ये लोकमान्य टिळकांच्या कार्यात दगडूशेठ यांचा निकटचा सहभाग होता असे त्यांनी नमूद केले. आपल्या राष्ट्रीय राजकारणात गणेशोत्सवाचे अमूल्य योगदान आहे. हा सण ब्रिटीश राजवटीविरुद्ध राष्ट्रवाद आणि सामाजिक समरसतेचा स्रोत म्हणून उदयास आला आहे असे ते म्हणाले.
भगवान दत्तात्रेय मंदिराचे जतन आणि नुतनीकरण करण्याबरोबरच, श्रीमती लक्ष्मीबाई दगडूशेठ हलवाई दत्त मंदिर विश्वस्त मंडळ गरीब विद्यार्थ्यांना शिष्यवृत्ती देणे आणि अनाथाश्रम तसेच वृद्धाश्रमांसाठी भोजनाची व्यवस्था करणे यासारख्या विविध सामाजिक कल्याणकारी कामांमध्ये देखील सक्रीय असल्याबद्दल राष्ट्रपतींनी आनंद व्यक्त केला. दगडूशेठ कुटुंबीय आणि विश्वस्त मंडळाच्या सामाजिक आणि कल्याणकारी उपक्रमांचे त्यांनी कौतुक केले.
राष्ट्रपतींच्या हस्ते यावेळी लक्ष्मीबाई स्मृती पुरस्कार 2022 प्रदान करण्यात आले.
लेफ्टनंट जनरल निवृत्त डाॅ.माधुरी कानिटकर, डाॅ.भाग्यश्री पाटील, डाॅ.प्राजक्ता काळे यांना पुरस्कार देऊन राष्ट्रपतींच्या हस्ते गौरविण्यात आले.
डॉ. भाग्यश्री पाटील - उद्यानकृषी क्रांतीच्या जनक म्हणून ओळख असलेल्या राईज अँड शाईन बायोटेक प्रा. लि. च्या चेअरमन व कार्यकारी संचालिका आणि डॉ.डी.वाय.पाटील अभिमत विद्यापीठ पिंपरीच्या प्र-कुलगुरुपदी डॉ.भाग्यश्री पाटील कार्यरत आहेत. अत्याधुनिक फुलांची शेती व आधुनिक पद्धतीने केळी रोपे करुन आवर्षणग्रस्त भागातील शेतक-यांना ती अल्पदरात देण्यात त्यांनी पुढाकार घेतला आहे.
डॉ.प्राजक्ता काळे - भारताच्या प्राचीन इतिहासातील वामन वृक्षकला ज्याला आधुनिक काळात बोन्साय आर्ट म्हणून जगभरात प्रसिद्धधी मिळाली, अशा भारतीय परंपरेचे जतन व संवर्धन डॉ. प्राजक्ता काळे करीत आहेत. कान्हे फाटा, मावळ येथे सुमारे 300 एकरांवर विविध प्रकारच्या बोन्साय वृक्षांची निर्मीती त्यांनी केली आहे.
डॉ.माधुरी कानिटकर - महाराष्ट्र आरोग्य विज्ञान विद्यापीठाच्या कुलगुरु लेफ्टनंट जनरल डॉ.माधुरी कानिटकर सुपरिचित आहेत. त्या भारतीय सैन्यदलातील प्रथितयश वैद्यकीय अधिकारी असून बालरोगतज्ञ देखील आहेत. सैन्यदलातील परमविशिष्ट सेवा पदक, अतिविशिष्ट सेवा पदक व सेवा पदक अशी पदके त्यांनी प्राप्त केली आहेत.
राष्ट्रपतींचे हिंदीत भाषण पाहण्यासाठी कृपया येथे क्लिक करा
सामाजिक न्याय आणि सबलीकरण मंत्रालय
राज्यपालांच्या हस्ते डॉ. एपीजे अब्दुल कलाम पुरस्कार प्रदान
राज्यपाल भगतसिंह कोश्यारी यांच्या हस्ते रविवारी  विविध क्षेत्रातील १० मान्यवरांना उल्लेखनीय समाज सेवेसाठी भारतरत्न डॉ एपीजे अब्दुल कलाम पुरस्कार प्रदान करण्यात आले. डॉ एपीजे अब्दुल कलाम ग्लोबल फाउंडेशनतर्फे देण्यात आलेल्या या पुरस्कार सोहळ्याला केंद्रीय सामाजिक न्याय व सक्षमीकरण राज्यमंत्री रामदास आठवले व फाउंडेशनचे अध्यक्ष डॉ शमीम खान प्रामुख्याने उपस्थित होते.
सनदी लेखापाल विजयशरद बालसुंदरम, वॉकहार्ड फाउंडेशनचे डॉ हुजेफा खोराकीवाला, अभिनेत्री पायल घोष, डॉ इंदर मौर्य, मिकी कुमार, बांधकाम व्यावसायी विनोद भोईर, रूपवती गोपाल नायडू, दीप्ती नागरेचा, सौम्या शेट्टी, तरुण तांडेल, आदींना यावेळी सन्मानित करण्यात आले.
वाणिज्य आणि उदयोग मंत्रालय
नवोन्मेष आणि उद्योजकतेची भावना वाढीला लावण्यासाठी सुरू असलेल्या स्टार्ट अप इंडिया इनोव्हेशन सप्ताहात आज सहाव्या दिवशी अनेक कार्यक्रमांचे आयोजन
नवी दिल्ली, 15 जानेवारी 2023
नवोन्मेष आणि उद्योजकतेची भावना वाढीला लावण्यासाठी सुरू असलेल्या स्टार्ट अप इंडिया इनोव्हेशन सप्ताहात आज सहाव्या दिवशी देशभरात अनेक कार्यक्रमांचे यशस्वी आयोजन करण्यात आले.
बनस्थळी विद्यापीठातील अटल इनक्युबेशन सेंटरने दोन दिवसांचा मेगा स्टार्टअप फेस्ट दिनांक 15 आणि 16 जानेवारी ला आयोजित केला आहे. सर्जनशीलता नवोन्मेष आणि उद्योजकतेची भावना यांना प्रोत्साहन देण्यासाठी या उपक्रमाचे आयोजन केले होते.
फेस्टच्या पहिल्या दिवशी सर्व महाविद्यालयाच्या आणि अभियांत्रिकी विभाग, व्यवस्थापन विभाग, जैव विज्ञान, औषधशास्त्र ,डिझाईन अशा संबंधित शाखांच्या विद्यार्थ्यांनी सहभाग घेतला. स्टार्टअप इंडियाने उद्योग-लक्ष्यी वेबिनारच्या 7 दिवसांच्या मालिकेतील 6वे सत्र स्टार्टअप्समध्ये ‘खाजगी गुंतवणूकीसंदर्भातल्या विषयावर आयोजित केले होते.
स्टार्टअप व्यवस्थेत गुंतवणूक करणाऱ्यांच्या विविध श्रेणींवर आणि स्टार्टअपमध्ये गुंतवणूक करताना ते कोणत्या बाबी पाहतात यावर वेबीनारमध्ये मुख्य भर दिला गेला. यावर चर्चा करण्यासाठी वेबिनारमध्ये बँका, डेट फंड, प्रॉपटेक फंड यांसारखे व्यवस्था सुकर करणारे व व्यवस्थेला वेग देणारेही सामील झाले होते.
वेबीनार : येथे पाहता येईल
वीरमाता जिजाबाई टेक्नॉलॉजिकल इन्स्टिट्यूट - टेक्नॉलॉजी बिझनेस इनक्यूबेटर मुंबईने नवोन्मेषाची जोपासना आणि स्टार्टअप्सना प्रोत्साहन या उद्देशाने मुंबईत 9 किमी तसेच 18 किमी सायक्लेथॉनचे आयोजन केले होते,
महाराष्ट्रातील औरंगाबादच्या मराठवाडा एक्सीलरेटर फॉर ग्रोथ अँड इनक्युबेशन कौन्सिलने येथे महिला उद्योजकांसाठी आणि महिलांच्या नेतृत्वाखालील स्टार्टअप्ससाठी W20 इंडियाच्या अध्यक्षा संध्या पुरेचा आणि मुख्य समन्वयक डी. पटनायक- यांच्यासमवेत ‘महिला उद्योजकांची संवाद बैठक’ आयोजित केली होती.N.Chitale/V.Sahajrao/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 103
वाणिज्य आणि उदयोग मंत्रालय
पीयूष गोयल यांनी जागतिक व्यापारातला भारताचा वाटा 10% पर्यंत वाढवण्याचे केले आवाहन
“आज इतर देश देखील आत्मनिर्भर भारत सारख्या कार्यक्रमांबद्दल बोलत आहेत; आज जगाला भारताचे अनुकरण करायचे आहे”: गोयल
नवी दिल्ली, 3 मार्च 2022
वाणिज्य आणि उद्योग, ग्राहक व्यवहार, अन्न आणि सार्वजनिक वितरण आणि वस्त्रोद्योग मंत्री पीयूष गोयल यांनी जागतिक व्यापारात भारताचा वाटा 10% पर्यंत वाढवण्याचे आणि जीडीपी मधील निर्यातीचा हिस्सा 25% पर्यंत नेण्याचे आवाहन केले.
“ही महत्त्वाकांक्षी लक्ष्ये आहेत, परंतु ती शक्य आहेत असे मला वाटते,” असे गोयल यांनी ‘मेक इन इंडिया फॉर द वर्ल्ड’ या विषयावरील अर्थसंकल्प पश्चात वेबिनारच्या समारोप सत्राला संबोधित करताना सांगितले.
गोयल म्हणाले की, पंतप्रधानांनी वेबिनारच्या उद्घाटनपर भाषणात, निर्मितीला प्रोत्साहन देण्यासाठी आणि भारताला स्वयंपूर्ण बनविण्यावर भर दिला.
“आज इतर देश देखील आत्मनिर्भर भारत सारख्या कार्यक्रमांबद्दल बोलत आहेत. आणि मला वाटते की या संकल्पनेचे महत्त्व आणि यश याचे यापेक्षा चांगले समर्थन असू शकत नाही आणि आज जगाला भारताचे अनुकरण करायचे आहे,” असे ते म्हणाले.
गोयल यांनी जागतिक सेवा व्यापारात भारताला आघाडीच्या 3 राष्ट्रांमध्ये नेण्याचे आवाहन केले. त्यांनी परदेशी व्यापारात एमएसएमईना सहाय्य करण्याचे आवाहन केले, तसेच पुढील 25 वर्षात भारत @100 अमृत काळाकडे भारत मार्गक्रमण करत असताना तंत्रज्ञानात आघाडीवर राहण्यासाठी अव्वल 10 संशोधन आणि विकास प्रयोगशाळा /इनोव्हेशन सेंटर्स उभारण्याचे आवाहन केले.
संरक्षण यंत्रणा वगळता ड्रोन क्षेत्रासाठी सरकार अधिक उदार नियामक व्यवस्थेचा विचार करत आहे असे सांगून गोयल म्हणाले की, उद्योगानी भारताला ड्रोनचे निर्मिती केंद्र बनवण्याचे उद्दिष्ट ठेवले पाहिजे. त्यांनी पूर्ण मूल्य साखळीत गुणवत्तेचे एकत्रीकरण करण्याचे आवाहन केले. ते म्हणाले की अंतिम उत्पादन तयार होईपर्यंत त्याचा प्रसार करू नये.
उद्योगासाठी उद्याची तांत्रिक कौशल्ये विकसित करण्याची गरज अधोरेखित करून, गोयल यांनी शैक्षणिक अभ्यासक्रमांना "आजच्या गरजां" नुसार सुसंगत बनवण्याची गरज अधोरेखित केली.S.Patil/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 152
पंतप्रधान कार्यालय
मॉस्को येथील वुशू स्टार्स अजिंक्यपद स्पर्धेत सुवर्णपदक जिंकल्याबद्दल पंतप्रधानांनी सादिया तारिकचे केले अभिनंदन
मॉस्को येथील वुशू स्टार्स अजिंक्यपद स्पर्धेत सुवर्णपदक पटकावल्याबद्दल पंतप्रधान नरेंद्र मोदी यांनी सादिया तारिकचे अभिनंदन केले आहे.
एका ट्विटमध्ये पंतप्रधान म्हणाले; “मॉस्को वुशु स्टार्स अजिंक्यपद स्पर्धेत सुवर्णपदक जिंकल्याबद्दल सादिया तारिकचे अभिनंदन.तिचे यश अनेक होतकरू खेळाडूंना प्रेरणा देईल. तिच्या भविष्यातील कामगिरीसाठी तिला खूप खूप शुभेच्छा."
आरोग्य आणि कुटुंब कल्याण मंत्रालय
मिथक विरुद्ध तथ्य
को-विन पोर्टलवरून कोणतीही माहिती फुटलेली नाही
को-विनवर संग्रहित संपूर्ण माहिती या डिजिटल मंचावर सुरक्षित आहे
नवी दिल्ली, 21 जानेवारी 2022
को-विन पोर्टलमध्ये संग्रहित माहिती ऑनलाइन फुटल्याचा झाल्याचा दावा करणारी अनेक वृत्त माध्यमांनी दिली आहेत.
Co-WIN पोर्टलवरून कोणतीही माहिती फुटलेली नाही आणि त्यावरील व्यक्तींची संपूर्ण माहिती या डिजिटल मंचावर सुरक्षित आणि संरक्षित असल्याचे स्पष्ट करण्यात आले आहे.
केंद्रीय आरोग्य आणि कुटुंब कल्याण मंत्रालय या वृत्ताच्या वस्तुस्थितीबाबत चौकशी करेल, हेदेखील स्पष्ट करण्यात येत आहे. परंतु प्रथमदर्शनी माध्यमातील दावा बरोबर नाही, कारण को-विन कुठल्याही व्यक्तीचा पत्ता किंवा कोविड लसीकरणासाठी RT-PCR चाचणी निकाल संकलित करत नाही.
S.Tupe/S.Kulkarni/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 174
वाणिज्य आणि उदयोग मंत्रालय
केंद्रीय वाणिज्य आणि उद्योग मंत्र्यांची भारतीय माहिती तंत्रज्ञान कंपन्यांच्या मुख्य कार्यकारी अधिकाऱ्यांसमवेत चर्चा; नवी बाजारपेठ शोधण्याचे केले आवाहन
नवी दिल्ली, 1 ऑगस्ट 2019
केंद्रीय वाणिज्य आणि उद्योग मंत्री पियुष गोयल यांनी माहिती तंत्रज्ञान कंपन्यांच्या वरिष्ठ व्यवस्थापकांसमवेत काल नवी दिल्लीत बैठक घेतली. नॉर्डिक देश, पूर्व आणि मध्य युरोप, कॅनडा, ऑस्ट्रेलिया आणि आफ्रिका यासारख्या नव्या बाजारपेठात भारतीय माहिती तंत्रज्ञान कंपन्यांना गुंतवणुकीची आणि व्यवसाय विस्ताराची संधी तसेच चीन, जपान, कोरियासह पूर्व आशियाई बाजारपेठात अधिक गुंतवणूक आणि विस्ताराच्या संधी यावर चर्चा करण्यासाठी ही बैठक घेण्यात आली.
भारतीय माहिती तंत्रज्ञान आणि आयटीईएस उद्योग 2018-19 मध्ये 181 अब्ज अमेरिकी डॉलर्सपर्यंत पोहोचला. 2019 च्या वित्तीय वर्षात या उद्योगाकडून 137 अब्ज अमेरिकी डॉलर्सपर्यंत निर्यात झाली.
भारतीय माहिती तंत्रज्ञान सेवा कंपन्यांनी, इतर बाजारपेठांचा शोध घ्यावा तसेच इंग्लिशशिवाय दुसऱ्या भाषक राष्ट्रांकडेही आपला मोर्चा वळवावा. सर्वोच्च पाच भारतीय माहिती तंत्रज्ञान कंपन्यांनी कॉर्पस निर्माण करुन त्याद्वारे मँडरीन, जपानी, कोरियन भाषेत मनुष्यबळ प्रशिक्षित करावे असे आवाहन वाणिज्य आणि उद्योग मंत्र्यांनी केले. सर्वोच्च पाच भारतीय माहिती तंत्रज्ञान कंपन्या दशकभरापेक्षा जास्त काळ चीनमधे कार्यरत आहेत मात्र त्यातून या कंपन्यांना अतिशय कमी लाभ होत असल्याने या कंपन्या चीनमध्ये गुंतवणूक करण्यात फारसं स्वारस्य दाखवत नाहीत.
B.Gokhale/N.Chitale/P.Malandkar
(Visitor Counter : 91
रसायन आणि खते मंत्रालय
वैद्यकीय उपकरणांच्या स्वदेशी निर्मितीला प्रोत्साहन म्हणून प्रॉडक्शन लिंक्ड इन्सेन्टिव योजनेअंतर्गत मंजूरी
इतर देशांच्या तुलनेत अधिक उत्पादन खर्च, देशांतर्गत पुरवठा साखळी व वाहतूक यांचा अभाव तसेच मोठी आर्थिक गुंतवणूक व वीजेची गरज, अभिकल्पज्ञांच्या मर्यादा, संशोधन,विकास व कौशल्यविकासाकडे झालेले दुर्लक्ष अश्या अनेक व अन्य बाबींमुळे भारतातील वैद्यकीय उपकरण क्षेत्र समस्यांनी वेढले गेले आहे.
वैद्यकिय उपकरणांच्या देशांतर्गंत निर्मिती तसेच त्यासाठी उत्तम गुंतवणूक यांना चालना देण्याच्या देण्याच्या उद्देशाने, औषधनिर्माण विभागाने प्रॉडक्शन लिंक्ड इन्सेन्टिव  योजना जारी केली आहे. वर्ष 2020-21 ते 2027-28 या कालावधीमध्ये 3,420 कोटी रुपये खर्चाची गुंतवणूक अपेक्षित असणाऱ्या या क्षेत्रात स्वदेशी वैद्यकीय उपकरणे निर्मितीला चालना मिळून निर्मितीसाठी योग्य त्या सुविधा मिळाव्यात असा यामागील उद्देश आहे.
यासाठी चार वैविध्यपूर्ण क्षेत्रांशी संबधीत उपकरणे म्हणजे “कर्करोग देखभाल/रेडिओथेरपी वैद्यकीय उपकरण”, “ रेडिओलॉजी व इमेजिंग वैद्यकीय उपकरणे  व न्युक्लिअर इमेजिंग उपकरणे”, “अस्थेटिक्स व कार्डीओ-रेस्परेटरी वैद्यकीय उपकरणे” याशिवाय “कार्डिओ—रेस्परेटरी प्रकारासाठी कॅथेटर्स व रिनल केअर वैद्यकिय उपकरणे” या उपकरण निर्मितीसाठी अर्ज मागवले आहेत. यासाठी प्रकल्प उभारण्यासाठी एकूण 729.63 कोटी रुपये गुंतवणूक होईल आणि 2,304 जणांना रोजगार मिळेल.
|
|
Sl.No.
|
|
Name of approved Applicant
|
|
Name of Eligible Product
|
|
Committed
Investment

|
|
-
|
|
M/s Siemens Healthcare Private Limited
|
|
CT Scan and MRI
|
|
91.91
|
|
-
|
|
M/s Allengers Medical Systems Limited 
|
|
CT Scan, MRI, Ultrasonography, X-Ray, Cath Lab,
Positron Emission Tomography  Systems,
Single Photon Emission
Tomography ,
Mammography and C arm.
|
|
50.00
|
|
-
|
|
M/s Allengers OEM Private
Limited 
|
|
X Ray Tubes, Collimators, Flat Panel Detector and
Monitors’
|
|
40.00
|
|
-
|
|
M/s Wipro GE Healthcare Private Limited 
|
|
‘CT Scan’, ‘Cath Lab’ and ‘Ultrasonography’
|
|
50.22
|
|
-
|
|
M/s Nipro India Corporation
Private Limited 
|
|
‘Dialyzer’
|
|
180.00
|
|
-
|
|
M/s Wipro GE Healthcare
Private Limited 
|
|
‘Anaesthesia Unit Ventilator’ and ‘Patient Monitor’
|
|
53.86
|
|
-
|
|
M/s Sahajanand Medical Technologies Private Limited 
|
|
‘Heart Valves’, ‘Stents’, ‘PTCA Balloon Dilatation Catheter’ and ‘Heart Occluders’
|
|
166.89
|
|
-
|
|
M/s Innvolution Healthcare
Private Limited 
|
|
‘Stents’ and ‘PTCA Balloon Dilation Catheter’
|
|
21.75
|
|
-
|
|
M/s Integris Health Private
Limited  for Eligible Products
|
|
Transcatheter Aortic Heart
Valve
|
|
75.00
ग्राहक व्यवहार, अन्न आणि सार्वजनिक पुरवठा मंत्रालय
भारतीय मानक ब्युरोच्या मुंबई शाखा कार्यालय- 2 ने आयएस18283:2023 साठीच्या पोर्टेबल क्षेत्र तपासणी किट्ससाठी मानक मंथन कार्यक्रमाचे आयोजन केले; मापदंडांच्या सुधारणेसाठी भागधारकांकडून मागवला मौल्यवान अभिप्राय
मुंबई, 26 सप्टेंबर 2023
भारतीय मानक ब्युरोच्या मुंबई शाखा कार्यालय क्र. 2 ने आज मुंबईत पवई येथील हिरानंदानी गार्डन्समधील एमटीएनएल सीईटीटीएल सीईटीटीएम इमारतीमध्ये मिश्र पद्धतीने मानक मंथन या कार्यक्रमाचे आयोजन केले. या कार्यक्रमात आयएस 18283:2023 या पिण्याच्या पाण्याची प्रत्यक्ष जागेवर तपासणी करण्यासाठीच्या क्षेत्र चाचणी किट्स संबंधी चर्चा करण्यात आली. बीआयएसने सर्व संबंधित भागधारकांना सहभागी होऊन वरील भारतीय मापदंडाविषयी त्यांचे मौल्यवान अभिप्राय नोंदवण्यासाठी आमंत्रित केले आहे. या कार्यक्रमाला पीडब्ल्यूडी उत्पादक, तपासणी प्रयोगशाळा आणि वापरकर्ते यांच्यासह भागधारकांच्या विभागातील 23 सहभागी उपस्थित होते.
बीआयएसच्या मुंबई शाखा कार्यालय क्र.2 चे वरिष्ठ संचालक संजय वीज यांनी या कार्यक्रमाचे उद्घाटन केले. आपल्या भाषणात त्यांनी मानक मंथन सारख्या कार्यक्रमांच्या गरजेवर अधिक भर दिला आणि या कार्यक्रमात सहभागी झालेल्या सर्वांना भारतीय मानकांच्या अधिक सुधारणेसाठी त्यांच्या सूचना मांडण्याची विनंती केली. बीआयएसच्या मुंबई शाखा कार्यालय क्र.2 मधील पदवीधर अभियंता रक्षिता फाटक आणि कार्यालयाचे उपसंचालक टी.अर्जुन यांनी उपस्थितांना बीआयएसच्या विविध उपक्रमांची तसेच नव्याने प्रकाशित झालेल्या प्रमाणक आयएस 18283:2023 विषयी माहिती दिली.
बीआयएसचे मुंबई कार्यालय उपसंचालक टी.अर्जुन यांनी प्रमाणकांचे तपशील सादर केले तसेच सहभागींनी कलम-निहाय विचार मांडण्यासाठी निमंत्रित केले. त्यांनी सहभागींना 18283:2023चे तांत्रिक तपशील समजावून दिले. सर्व सहभागींनी मानक मंथन कार्यक्रमात सक्रियपणे भाग घेतला. या कार्यक्रमातील सहभागींनी मांडलेल्या सूचना तांत्रिक विभागाशी सामायिक केल्या जातील, जेणेकरून त्यांचा योग्य पद्धतीने भारतीय मानकांमध्ये समावेश करता येईल.
S.Kane/S.Chitnis/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 44
आरोग्य आणि कुटुंब कल्याण मंत्रालय
कोविड-19 प्रतिबंधक लसीची राज्ये/केंद्रशासित प्रदेशातील उपलब्धतेची अद्यावत माहिती
राज्ये आणि केंद्रशासित प्रदेशांना सुमारे 194.18 कोटी पेक्षा जास्त लस-मात्रा केल्या उपलब्ध
राज्ये आणि केंद्रशासित प्रदेशांकडे अजूनही 7.83 कोटींपेक्षा अधिक न वापरलेल्या लस-मात्रा शिल्लक
देशभरात कोविड -19 प्रतिबंधक लसीकरणाचा वेग आणि व्याप्ती वाढविण्यासाठी केंद्र सरकार वचनबद्ध आहे. देशव्यापी कोविड-19 प्रतिबंधक लसीकरणाला 16 जानेवारी 2021 पासून सुरुवात झाली. कोविड -19 प्रतिबंधक लसीकरणाचा सार्वत्रिकीकरणाचा नवा टप्पा 21 जून, 2021 पासून सुरु झाला. राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लसींची अधिक उपलब्धता, लसींच्या साठ्याविषयी आगाऊ सूचना आणि लसींची पुरवठा साखळी सुनियोजित करणे या माध्यमातून लसीकरण मोहिमेची गती वाढविण्यात आली आहे.
|
|
VACCINE DOSES
|
|

|
|
SUPPLIED
|
|
1,94,18,24,325
|
|
BALANCE AVAILABLE
|
|
7,83,66,780
देशव्यापी लसीकरण मोहिमेचा एक भाग म्हणून, भारत सरकार राज्ये आणि केंद्रशासित प्रदेशांना कोविड प्रतिबंधक लसीचा पुरवठा विनामूल्य करत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या नवीन टप्प्यात, केंद्र सरकार देशातील लस उत्पादकांद्वारे उत्पादित 75% लस खरेदी करून या लसीचा राज्ये आणि केंद्रशासित प्रदेशांना  पुरवठा करत आहे.
केंद्र सरकारने सुमारे 194.18  कोटी पेक्षा जास्त लस-मात्रा राज्ये/केंद्रशासित प्रदेशांना  आणि थेट राज्याद्वारे खरेदी प्रक्रियेच्या माध्यमातून उपलब्ध केल्या आहेत.
7.83  कोटी पेक्षा जास्त न वापरलेल्या उपयुक्त लस-मात्रा राज्ये आणि केंद्रशासित प्रदेशांकडे अद्याप शिल्लक आहेत.
रेल्वे मंत्रालय
दि. 14 एप्रिल, 2020 पर्यंत किंवा त्यापूर्वी आरक्षण केलेल्या सर्व तिकिटांच्या पूर्ण पैशाचा परतावा रेल्वे प्रवाशांना देणार
नवी दिल्ली, 23 जून 2020
ज्या लोकांनी भारतीय रेल्वेच्या नियमित वेळापत्रकाच्या आधारे दि. 14 एप्रिल, 2020 पर्यंत किंवा त्यापूर्वी तिकिटांचे आरक्षण केलेल्या आणि रद्द झालेल्या गाड्यांच्या सर्व तिकिटांच्या पूर्ण रकमेचा परतावा रेल्वे प्रवाशांना देण्यात येणार आहे. यासंबंधी रेल्वे मंत्रालयाने नियमांनुसार निर्णय घेतला आहे.
B.Gokhale/S.Bedekar/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 155